Asta Olivia Nordenhof modtager Jyllands-Postens skønlitterære pris 2024 for Djævlebogen

Se mailen i din browser
Kære læser, Vi er meget begejstrede for at dele den djævelsk gode nyhed om, at Asta Olivia Nordenhof modtager Jyllands-Postens skønlitterære pris 2024 for Djævlebogen. Romanen, der udkom i august sidste år, er den længe ventede bog nummer to i romanføljetonen, der har mordbranden på Scandinavian Star som et gennemgående motiv. Et storslået litterært projekt om penge, vold og kærlighed. Jyllands-Posten har nomineret fem skønlitterære værker, som læserne har stemt om. I nomineringen skriver juryen: “Med hele fem bind tilbage i serien er det derfor ikke til at forudse, hvor Nordenhof ender, så stig endelig ombord allerede nu.”
Jyllands-Posten skønlitterære tildeles en dansk forfatter, som i et skønlitterært værk giver et nyt blik på eksistentielle emner som livet, døden, kærligheden, de nære og svære relationer mellem mennesker og de afgørende valg, vi træffer i tilværelsen. I bedømmelsen er der blevet lagt vægt på, at værket er velfortalt, appellerer til samtale og kan holdes op som et spejl for det liv, læserne selv lever. Med prisen følger 150.000 kr.
# Bøgerne i serien om Scandinavian Star
Djævlebogen er et forsøg på at besvare spørgsmålet om, hvorvidt det er muligt at elske under kapitalismen. Romanen tager os på en rejse med forretningsmænd og djævlen, som lokker, ikke bare med penge og sex, men også med udsigten til en ikonisk død. Bogen er andet bind i romanføljetonen om Scandinavian Star.
Læs mere her
I Penge på lommen møder vi Kurt og Maggie, der bor på en gård lidt uden for Nyborg. Kurts busselskab har nogle år i træk givet et pænt overskud, og Kurt drømmer om at investere pengene i noget stort. Imens prøver Maggie at forstå, hvad kærlighed er, og hvorfor hun tillod den at æde sit liv. Bogen er første bind i romanføljetonen om Scandinavian Star.
Læs mere her
# “Jeg kan skrive om T, men kun fra dette aflukke.“
Se videoen, hvor Asta Olivia Nordenhof læser højt fra Djævlen i højhuset, der er første del af bogen.
Gads Forlag Du modtager denne e-mail, fordi du har tilmeldt dig Gads Forlags nyhedsbrev. Our mailing address is: Gads Forlag Fiolstræde 31-33 København K 1171 Denmark Du kan opdatere din profil her eller du kan